Paġna IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 283(2) u 139(2) tiegħu, Wara li kkunsidra l-Protokoll Nru 4 dwar l-Istatut tas-Sistema Ewropea ta' Banek Ċentrali u tal-Bank Ċentrali Ewropew, u b'mod partikolari l-Artikolu 11.2 tiegħu, B'DAN JIRRAKKOMANDA LILL-KUNSILL EWROPEW LI: Is-Sur Philip R. LANE jinħatar membru tal-Bord Eżekuttiv tal-Bank Ċentrali Ewropew għal mandat ta' tmien snin b'effett mill-1 ta' Ġunju 2019. Magħmul fi Brussell, it-12 ta' Frar 2019. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9126. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9203. Il-EUR-Lex hu l-aċċess fuq l-Internet għal-liġi Ewropea. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, L-Italja ressqet applikazzjoni għal emenda fl-Ispeċifikazzjoni tad-denominazzjoni "Barbera d'Asti", skont l-Artikolu 105 tar-Regolament (UE) Nru 1308/2013. Il-Kummissjoni eżaminat din l-applikazzjoni u sabet li l-kundizzjonijiet previsti fl-Artikoli 93 sa 96, fl-Artikolu 97(1), kif ukoll fl-Artikoli 100, 101 u 102 tar-Regolament (UE) Nru 1308/2013, huma ssodisfati. IDDEĊIDIET KIF ĠEJ: L-applikazzjoni għal emenda fl-Ispeċifikazzjoni tad-denominazzjoni "Barbera d'Asti" (DOP) skont l-Artikolu 105 tar-Regolament (UE) Nru 1308/2013 tinsab fl-Anness ta' din id-Deċiżjoni. Magħmul fi Brussell, is-7 ta' Frar 2019. L-Artikolu 105 tar-Regolament (UE) Nru 1308/2013 — Emenda mhux minuri Emenda għall-Ispeċifikazzjoni tal-Prodott li fiha numru ta' emendi fid-Dokument Uniku msemmi fl-Artikolu 94(1)(d) tar-Regolament (UE) Nru 1308/2013. L-Artikolu 1 — Id-denominazzjoni u l-inbejjed — Ir-referenzi għas-subżona ta' Nizza ġew imħassra mill-paragrafi 1 u 2. Ir-referenzi fid-Dokument Uniku għall-inbejjed mis-subżona ta' Nizza ġew imħassra mit-taqsimiet 2.4, 2.5 u 2.5.2. Dawn huma emendi formali li jirriżultaw mit-talba li s-subżona ta' Nizza tiġi konvertita f'DOCG (DOP) fiha nnifisha (skont l-Artikolu 4(5) tad-Digriet Leġiżlattiv Nru 61/2010), kif formalizzat bl-applikazzjoni għall-protezzjoni tal-indikazzjoni korrispondenti "Nizza" DOCG (DOP) (ara l-fajl PDO-IT-01896). Paragrafu 2 — Emenda għall-Ispeċifikazzjoni: Il-possibbiltà li tintuża irrigazzjoni ta' emerġenza ġiet introdotta bil-kliem "l-irrigazzjoni ta' emerġenza hija permessa" wara l-kliem "kwalunkwe forma ta' infurzar hija pprojbita". Din l-emenda hija motivata mill-bidliet fil-kundizzjonijiet klimatiċi f'dawn l-aħħar snin, ikkaratterizzati minn nuqqas ta' xita u temperaturi tas-sajf medji u massimi għoljin, li kkawżaw stress eċċessiv fuq l-ilma f'ħafna mill-ħamrija tal-ġnub tal-għoljiet u f'kundizzjonijiet klimatiċi varji. Il-permess tal-irrigazzjoni ta' emerġenza jagħmel possibbli, fejn meħtieġ, li jiġi evitat l-impatt negattiv potenzjali fuq il-kwalità tal-għeneb u l-iżvilupp ta' pjanti li jkunu għadhom żgħar. Paragrafu 4 — Emenda għall-Ispeċifikazzjoni: Il-kliem "jekk meħtieġ" ġew imħassra mis-sentenza "Fil-każ ta' sena bi ħsad batut, jekk meħtieġ, il-gvern reġjonali tal-Piemonte...". Din hija emenda formali fis-sens li l-gvern reġjonali jintervjeni fuq it-tnaqqis ta' rendiment kull meta jkun hemm ħsad batut. Il-kliem "jekk meħtieġ" għalhekk huwa skadut u jrid jiġi mħassar mingħajr ma tinbidel it-tifsira tal-paragrafu. Paragrafu 4 — Emenda għall-Ispeċifikazzjoni: Fil-kuntest tal-perjodu ta' maturazzjoni tal-inbejjed, fit-tabella li ssemmi l-użu tal-injam, ir-referenza speċifika għal "ballut" hija mħassra mill-frażi "li minnhom fi njam (btieti tal-ballut ta' kwalunkwe daqs)". Dan huwa għaliex fil-preżent, filwaqt li dejjem ifittxu li jiksbu prodotti ta' kwalità għolja, il-produtturi jridu jkunu kapaċi jagħżlu tipi oħra ta' njam li jqisu iktar adattati għall-irfinar tal-inbejjed tagħhom. Fi kwalunkwe każ, il-leġiżlazzjoni tal-UE dwar id-DOP u l-IĠP ma teħtieġx li l-ispeċifiċitajiet botaniċi li minnhom huwa derivat l-injam jkunu indikati fl-Ispeċifikazzjoni tal-Prodott. Jekk jogħġbok innota li l-unika dispożizzjoni tal-leġiżlazzjoni tal-UE li tirregola din il-kwistjoni hija l-Artikolu 66(2) tal-Anness XVI għar-Regolament (KE) Nru 607/2009, li, fost l-indikazzjonijet possibbli li jridu jiġu inklużi fit-tikkettar, jippermetti l-użu tal-indikazzjonijiet bħal "immaturat fil-btieti", jiġifieri mingħajr l-isem botaniku tal-ispeċi li minnu huwa derivat l-injam. Il-paragrafu 4, l-aħħar subparagrafu — Emenda għall-Ispeċifikazzjoni: Il-frażi "tal-istess vendemmja" ġiet miżjuda wara l-kliem "Il-btieti jistgħu jimtlew bl-istess inbid". Tqies utli li jiġi speċifikat li, matul il-perjodu ta' maturazzjoni, irid jintuża l-istess tip ta' nbid mill-istess vendemmja meta l-btieti jimtlew sa fuq nett. Artikolu 5(2) — Emenda għall-Ispeċifikazzjoni: L-unità tal-kejl ġiet mibdula minn "kg" għal "t" fil-frażi "ir-rendimenti tal-għeneb rilevanti f'kg/ha kif stabbilit fl-Artikolu 4(3)". Din hija emenda formali sabiex l-unità tal-kejl issir konsistenti ma' dik użata fl-Artikolu 4(3), li ssir referenza għaliha u li tindika r-rendiment tal-għeneb f'tunnellati. Emenda għall-Ispeċifikazzjoni: Il-paragrafu li ġej tħassar: "2. Il-Ministeru tal-Politika Agrikola, tal-Ikel u tal-Foresti jista', permezz ta' digriet tiegħu, jibdel il-limiti tal-aċidità totali u tal-estratti mingħajr zokkor." Din hija emenda formali billi l-għażla msemmija m'għadhiex tikkonforma mal-leġiżlazzjoni kurrenti. Artikolu 7(3) — Emenda għall-Ispeċifikazzjoni: L-inċiż li ġej tħassar: "Il-kelma 'Vigna' [vinja] segwita mill-isem tal-post rilevanti jew l-isem tradizzjonali trid tintwera fuq it-tikketta bl-użu ta' daqs tal-font li huwa inqas minn jew ugwali għal 50 % tad-daqs tal-font użat għal 'Barbera d'Asti' DOCG (DOP)." L-iskop ta' din il-bidla huwa li jiġu evitati regoli restrittivi għall-indikazzjoni tal-kliem inkwistjoni ("Vigna" + l-isem tal-post), u li ssir referenza minflok għar-regoli ġenerali nazzjonali u tal-UE, u b'hekk ikun permess li l-indikazzjoni inkwistjoni, li hija karatteristika distintiva ewlenija tal-produttur tal-inbid, tingħata iktar prominenza. Artikolu 8(1) — Emenda għall-Ispeċifikazzjoni: Emenda formali li teħtieġ li l-kapaċità tal-kontenituri tiġi indikata f'litri minflok ċentilitri, b'konformità mas-sistema standard tal-kejl. Fl-istess ħin, isir provvediment għad-daqsijiet kollha minn 0,187 litri sa 12-il litru, filwaqt li tinżamm l-esklużjoni għall-kapaċitajiet ta' 2 litri, iżda bl-inklużjoni ta' xi daqsijiet ikbar li qabel setgħu jintużaw biss għal skopijiet promozzjonali. Dan huwa bbażat fuq rekwiżiti kummerċjali li għandhom l-għan li jagħmlu possibbli t-tqegħid tal-prodott f'firxa ta' segmenti differenti tas-suq. Fuq kollox, l-użu ta' fliexken b'kapaċità ikbar jagħmel possibbli t-titjib kemm tal-kwalità (bil-ħolqien ta' kundizzjonijiet ottimali għall-proċess tal-maturazzjoni fil-flixkun) kif ukoll tal-immaġni tal-inbid, fis-sens li dawn huma kontenituri ta' valur għoli proporzjonali għall-prestiġju tal-inbid. Artikolu 8(3) — Emenda għall-Ispeċifikazzjoni: Il-mezzi għall-għeluq tal-fliexken ġew speċifikati skont il-leġiżlazzjoni kurrenti, bil-projbizzjoni unika tal-użu ta' kapsuni għall-Barbera d'Asti u l-Barbera d'Asti Superiore. Barra dan, għat-tipi kwalifikati bid-denominazzjoni "Vigna" u l-indikazzjoni tas-subżona, huwa permess biss l-użu ta' tappijiet tas-sufra naturali. Ir-raġuni għal din hija biex jiġu evitati miżuri eċċessivament restrittivi għat-tipi bażiċi ta' DOCG (DOP) b'volum għoli, u minflok tiġi differenzjata l-immaġni tat-tipi iktar prestiġjużi, li jispeċifikaw il-vinja u/jew is-subżona, bl-użu ta' tappijiet tas-sufra naturali biss. Emenda għall-Ispeċifikazzjoni tal-Prodott li tinkludi numru ta' emendi fid-Dokument Uniku msemmi fl-Artikolu 94(1)(d) tar-Regolament (UE) Nru 1308/2013. L-Anness fl-aħħar tal-Ispeċifikazzjoni ġie rivedut u r-regoli relatati mas-subżona ta' Nizza ġew imħassra. Wara t-talba għall-protezzjoni ta' "Nizza" DOCG (DOP) (PDO-IT-01896), l-Anness ġie emendat u nżammu biss ir-regoli għas-subżoni ta' "Tinella" u "Colli Astiani" jew "Astiano". Dan huwa kompletament skont id-dritt kurrenti tal-UE u Taljan dwar il-protezzjoni tad-DOP u l-IĠP, li jippermetti l-koeżistenza f'żona waħda ta' żewġ denominazzjonijiet jew iktar, sakemm dawn ikunu rregolati separatament. F'dan il-kuntest, il-produtturi se jkunu jistgħu, fiż-żmien tal-ħsad ta' kull sena, jagħżlu liema nbid DOP se jipproduċu f'kull vinja (sakemm, ovvjament, jikkonformaw mal-karatteristiċi tekniċi u tal-produzzjoni stabbiliti fl-Ispeċifikazzjoni rilevanti). Emendi formali għall-Artikolu 4(3) u l-Artikolu 7(3) u (10) tal-Ispeċifikazzjoni u għad-Dokument Uniku (dokumenti ta' sostenn). Ir-referenzi legali ġew aġġornati. Ir-referenza għad-"Digriet Leġiżlattiv Nru 61/2010" fl-Ispeċifikazzjoni tal-Prodott ġiet mibdula bir-referenza għal-"Liġi Nru 238/2016". Il-Liġi Nru 238/2016 imsemmija hawn fuq, li tistabbilixxi regoli nazzjonali għall-produzzjoni, il-kummerċjalizzazzjoni, id-denominazzjonijiet ta' oriġini, l-indikazzjonijiet ġeografiċi, it-termini tradizzjonali, it-tikkettar u l-preżentazzjoni, il-ġestjoni, il-kontrolli u l-penali fir-rigward tal-prodotti tal-inbid imsemmija fir-Regolamenti (UE) Nru 1308/2013 u Nru 1306/2013, ir-Regolament Delegat tal-Kummissjoni (UE) 2016/1149 u r-Regolament ta' Implimentazzjoni tal-Kummissjoni (UE) 2016/1150, ġiet miżjuda mad-dokumenti ta' sostenn. DOP — Denominazzjoni ta' Oriġini Protetta Kwalunkwe parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. Kwalunkwe parametru analitiku li ma jidhirx fit-tabella hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. "Barbera d'Asti", inkluż bl-indikazzjoni "Vigna": irid jiġi mmaturat għal mill-inqas 4 xhur, mill-1 ta' Novembru tas-sena li fiha jinħasad l-għeneb. "Barbera d'Asti Superiore", inkluż bl-indikazzjoni "Vigna": irid jiġi mmaturat għal mill-inqas 14-il xahar, mill-inqas 6 xhur minnhom fi btieti tal-injam, mill-1 ta' Novembru tas-sena li fiha jinħasad l-għeneb. "Barbera d'Asti" tas-subżona speċifikata "Tinella" u "Colli Astiani" jew "Astiano": irid jiġi mmaturat għal mill-inqas 24 xahar, mill-inqas 6 xhur minnhom fi btieti tal-injam u 6 xhur minnhom fil-flixkun, mill-1 ta' Ottubru tas-sena li fiha jinħasad l-għeneb. Matul il-perjodu ta' maturazzjoni obbligatorju, il-btieti jistgħu jimtlew bl-istess inbid tal-istess vendemmja, li jista' jiġi maħżun f'kontenituri minbarra l-btieti tal-injam, sa 10 % tal-volum totali. Din l-operazzjoni titwettaq sabiex jiġi żgurat li l-btieti u reċipjenti oħra tal-inbid ikunu dejjem mimlijin sa fuq; l-inbid li jevapora matul il-proċess ta' maturazzjoni u/jew minħabba t-telf tal-volum ikkawżat mit-tnaqqis fit-temperatura jiġi sostitwit minn inbid tal-istess tip bħal dak li jinsab fir-reċipjent. L-arrikkiment huma permess b'konformità mal-limiti u l-metodi stabbiliti mil-leġiżlazzjoni kurrenti għat-tipi differenti ta' "Barbera d'Asti". Restrizzjoni: Għall-inbejjed "Barbera d'Asti" Superiore ttikkettati bis-subżona "Tinella", is-saħħa alkoħolika skont il-volum tista' tiġi miżjuda b'sa mhux iktar minn 0,5 %, filwaqt li għall-inbejjed "Barbera d'Asti" Superiore ttikkettati bis-subżona "Colli Astiani" jew "Astiano", din tista' tiġi miżjuda b'mhux iktar minn 1 %. 63 ettolitru għal kull ettaru Barbera d'Asti Superiore tas-subżona speċifikata "Tinella" u "Colli Astiani" jew "Astiano" 49 ettolitru għal kull ettaru Barbera d'Asti u Barbera d'Asti Superiore bid-denominazzjoni "Vigna" 56 ettolitru għal kull ettaru Iż-żona tal-produzzjoni għall-inbejjed "Barbera d'Asti" DOCG (DOP) tinkludi t-territorji tal-muniċipalitajiet li ġejjin: Il-provinċja ta' Asti: Il-provinċja ta' Alessandria: Fil-muniċipalitajiet ta' Coniolo, Casale Monferrato, Occimiano u Mirabello Monferrato, iż-żona tal-produzzjoni hija limitata għaż-żoni tal-ġnub tal-għoljiet fuq ix-xatt tal-lemin tal-Xmara Po, li huma delimitati mir-ring road ta' Casale mill-pont fuq il-Po lejn Alessandria, li tgħaddi mal-għolja ta' Santa Anna, taqsam il-viċinat ta' Valentino u r-raħal żgħir ta' San Germano. Lejn in-Nofsinhar ta' Casale, il-konfini taż-żona tal-produzzjoni tikkoinċidi mat-triq prinċipali sal-konfini amministrattiva tal-munċipalità ta' San Salvatore Monferrati, u tinkludi t-terren fuq il-Punent ta' dik it-triq. Id-delimitazzjoni tas-subżoni fiż-żona ta' produzzjoni usa' ta' Barbera d'Asti DOCG (DOP): Iż-żona tal-produzzjoni tal-inbid "Barbera d'Asti" Superiore "Tinella" DOCG (DOP) tinkludi t-territorju sħiħ tal-muniċipalitajiet ta' Costigliole d'Asti, Calosso, Castagnole Lanze, Coazzolo u Isola d'Asti (limitat għall-art li tinsab fuq il-lemin tat-triq ta' Asti-Montegrosso). Iż-żona tal-produzzjoni tal-inbid "Barbera d'Asti" Superiore "Colli Astiani" jew "Astiano" tinkludi, fir-rigward tal-munċipalità ta' Asti, id-distrett ta' Montemarzo u San Marzanotto Valle Tanaro; fir-rigward tal-muniċipalità ta' Isola d'Asti, l-art fuq ix-xellug tat-triq ta' Asti-Montegrosso d'Asti; u t-territorji sħaħ tal-muniċipalitajiet ta' Mongardino, Vigliano, Montegrosso d'Asti, Montaldo Scarampi, Rocca d'Arazzo u Azzano. Iż-żona tal-produzzjoni hija fin-nofs ta' dak li huwa magħruf bħala l-Baċir Terzjarju tal-Piemonte, u tinkludi l-provinċja ta' Asti u parti mill-provinċja ta' Alessandria. Din hija żona ta' għoljiet baxxi b'altitudni l-aktar bejn 150 u 400 metru, ikkaratterizzata minn klima moderata jew moderata għal sħuna (madwar 1 800 gradi-jiem) b'xita annwali medja ta' madwar 700 mm. L-artijiet tal-"Barbera d'Asti" jmorru lura għal iktar minn 2 miljun sena, meta l-baħar irtira lura minn dak li huwa issa l-Wied tal-Po u bdiet l-erożjoni fuq skala massiva, li ffurmat il-pajsaġġ bl-għoljiet fil-konfigurazzjoni kurrenti tiegħu. L-eqdem artijiet jinsabu fuq it-Tramuntana u n-Nofsinhar taż-żona tal-produzzjoni, u jikkonsistu minn lom mrammel u kalkarju mill-epoka Mijoċenika, l-hekk imsejħa "ħamrija bajda", li fiha huwa faċli li ssib qxur fossili. Dak l-iktar reċenti huwa r-"ramel tal-Asti" (tal-Plijoċeniku) fuq ix-xtut tat-Tanaro, li huma depożiti tal-baħar sedimentarji. Din hija l-aktar ħamrija kalkarja kkaratterizzata minn abbundanza ta' karbonat tal-kalċju u materja organika baxxa; din ħafna darbi tkun arida fis-sajf minħabba l-inklinazzjoni tal-għoljiet, li jfisser li ma tistax iżzomm l-ilma. Is-sinerġija perfetta bejn il-bniedem u l-ambjent fiż-żona tal-"Barbera d'Asti" hija murija mill-użu tas-sistemi tradizzjonali ta' tħawwil imtarraġ u ta' rbit vertikali, is-sistemi ta' żbir tul filliera Guyot u tar-rimjiet żejda, il-konteniment tar-rendimenti u ġestjoni razzjonali tal-weraq li, flimkien mal-esponiment lejn in-Nofsinhar, iżidu l-kwalità tal-għenba Barbera. Il-varjetà tal-għenba Barbera, li teħtieġ ħafna xemx, normalment tiġi kkultivata fuq il-ġnub ta' għoljiet l-aktar esposti (li jħarsu lejn ix-Xlokk sal-Punent), minbarra l-qigħan tal-widien. Dettalji tal-kwalità jew tal-karatteristiċi tal-prodott li jirriżultaw essenzjalment jew esklussivament mill-ambjent ġeografiku Il-kombinazzjoni tal-fatturi naturali u umani li jikkaratterizzaw iż-żona tippermetti li jinkiseb inbid tal-Barbera d'Asti li għandu saħħa alkoħolika medja tajba ta' 13 % vol., aċidità tajba u kompożizzjoni polifenolika eċċellenti. Il-karatteristiċi tal-inbejjed prodotti f'din iż-żona ġeografika huma relatati mill-qrib mal-ħamrija. Il-"ħamrija bajda", bil-prevalenza tagħha ta' ramal u tafal u kontenut għoli ta' karbonat tal-kalċju, tipproduċi nbejjed b'palat qawwi li għandhom kulur qawwi u jżommu sew għal żmien twil. It-"trab ramli tal-Asti", li jinsab l-aktar fiċ-ċentru taż-żona ta' Monferrato Astigiano, fuq ix-xellug u l-lemin tax-Xmara Tanaro, jipproduċi nbejjed ħomor b'aromi intensi u eleganti ta' frott aħmar u aċidità baxxa, li jimmaturaw iktar malajr. Filwaqt li hija komuni fin-Nofsinhar tal-Piemonte, il-varjetà tad-dielja Barbera hija partikolarment mifruxa f'din iż-żona, fejn hija l-varjetà ewlenija. It-terren bl-għoljiet u l-ġnub tagħhom li jħarsu lejn ix-Xlokk u l-Lbiċ jikkombinaw biex joħolqu ambjent ideali li huwa arjuż u mdawwal mingħajr ilma qiegħed. Il-klima bejn moderata u sħuna, il-konsistenza u l-kompożizzjoni kimika/fiżika tal-ħamrija, kif ukoll il-ħidma kostanti tal-bniedem biex jippreżerva dan it-territorju u l-vinji tiegħu, juru r-rabta bejn l-art u l-inbejjed, li ttejjeb il-karatteristiċi speċjali tal-inbejjed ħomor bid-denominazzjoni ta' oriġini reġistrata Barbera d'Asti. Il-versatilità tal-varjetà Barbera, ikkombinata mat-territorju li tikber fih, hija ideali għall-produzzjoni ta' nbid adatt għall-maturazzjoni. Grazzi għall-użu tradizzjonali tal-bettija kbira u, aktar reċentement, il-btieti tal-ballut ġodda, dawn l-inbejjed ħomor issa jistgħu jġorru l-indikazzjoni "Superiore". Dawn għandhom palat iktar qawwi u kumplessità organolettika ikbar u jżommu għal żmien twil, u ppermettew li d-denominazzjoni Barbera d'Asti tikseb suċċess u rikonoxximent internazzjonali li kulma jmur qed jikber. Id-daqs tal-ippakkjar ivarja minn 0,187 litri għal 12-il litru, bl-esklużjoni tal-kapaċitajiet ta' 2 litri. Huwa pprojbit li jintużaw kapsuni għall-Barbera d'Asti u l-Barbera d'Asti Superiore bħala l-mezz tal-għeluq tal-fliexken. Barra dan, għat-tipi kwalifikati bid-denominazzjoni "Vigna" u l-indikazzjoni tas-subżona, huwa permess biss l-użu ta' tappijiet tas-sufra naturali. l-Artikolu 15(1): L-esportazzjoni ta' qabdiet li jkunu saru minn bastimenti tas-sajd li jtajru l-bandiera ta' Stat Membru għandhom ikunu soġġetti għall-validazzjoni taċ-ċertifikat tal-qabda mill-awtoritajiet kompetenti tal-Istat Membru tal-bandiera, kif stabbilit fl-Artikolu 12(4), jekk meħtieġ fil-qafas ta' koperazzjoni stabbilit fl-Artikolu 20(4). l-Artikolu 15(2): L-Istati Membri tal-bandiera għandhom jinnotifikaw lill-Kummissjoni bl-awtoritajiet kompetenti tagħhom għall-validazzjoni taċ-ċertifikati tal-qabda msemmijin fil-paragrafu 1. l-Artikolu 17(8): L-Istati Membri għandhom jinnotifikaw lill-Kummissjoni bl-awtoritajiet kompetenti tagħhom għall-iċċekkjar u l-verifiki taċ-ċertifikati skont l-Artikolu 16 u l-paragrafi (1) sa (6) ta' dan l-Artikolu. l-Artikolu 21(3): L-Istati Membri għandhom jinnotifikaw lill-Kummissjoni bl-awtoritajiet kompetenti għall-validazzjoni u l-verifika tat-taqsima "riesportazzjoni" taċ-ċertifikati tal-qabda skont il-proċedura ddefinita fl-Artikolu 15. Vlaamse Overheid; Dienst Zeevisserij (Il-Gvern Fjamming; is-Servizz tas-Sajd Marittimu) ma japplikax Fiskerisktyrelsen (L-Aġenzija Daniża tas-Sajd) Fiskerisktyrelsen — kun direkte landinger (L-Aġenzija Daniża tas-Sajd — il-ħatt dirett biss) Fødevarestyrelsen — anden import (L-Amministrazzjoni Veterinarja u Alimentari Daniża — importazzjonijiet oħra) Fødevarestyrelsen (L-Amministrazzjoni Veterinarja u Alimentari Daniża) Maksu- ja Tolliamet; Veterinaar-ja Toiduamet; Keskkonnaministeerium (Il-Bord tat-Taxxa u Doganali Estonjan; il-Bord Veterinarju u Alimentari; il-Ministeru għall-Ambjent) Maksu-ja Tolliamet (Il-Bord tat-Taxxa u Doganali Estonjan) The Sea Fisheries Protection Authority (L-Awtorità għall-Protezzjoni tas-Sajd Marittimu) Les directions départementales des territoires et de la mer — délégations à la mer et au littoral; direction de la mer Guadeloupe; direction de la mer Martinique; direction de la mer Guyane; direction de la mer Sud Océan Indien (Id-Direttorati Dipartimentali għat-territorji u l-baħar — id-Delegazzjonijiet għall-baħar u l-kosta; id-Direttorat għall-baħar ta' Guadeloupe; id-Direttorat għall-baħar ta' Martinique; id-Direttorat għall-baħar tal-Guyana Franċiża; id-Direttorat għall-baħar tal-Oċean Indjan tan-Nofsinhar) Le Centre national de surveillance des pêches (Iċ-Ċentru Nazzjonali għas-Sorveljanza tas-Sajd) Ministarstvo poljoprivrede; Uprava ribarstva (Il-Ministeru għall-Agrikoltura; id-Direttorat tas-Sajd) Autorità Marittime (Guardia Costiera) (L-Awtorità Marittima (il-Gwardja Kostali)) Ministero della Salute (Il-Ministeru għas-Saħħa) Valsts vides dienesta Zvejas kontroles departaments (Is-Servizz Statali għall-Ambjent; id-Dipartiment għall-Kontroll tas-Sajd); Valsts vides dienesta Zvejas kontroles departaments (Is-Servizz Statali għall-Ambjent; id-Dipartiment għall-Kontroll tas-Sajd). ma japplikax ma japplikax Nemzeti Élelmiszerlánc-biztonsági Hivatal (L-Uffiċċju Nazzjonali għas-Sikurezza tal-Katina Alimentari) Id-Dipartiment tas-Sajd u l-Akkwakultura; il-Ministeru għall-Iżvilupp Sostenibbli, l-Ambjent u l-bidla fil-klima Nederlandse Voedsel en Waren Autoriteit (L-Awtorità Olandiża għas-Sikurezza tal-Prodotti tal-Ikel u tal-Konsumaturi) Nederlandse Voedsel en Waren Autoriteit (L-Awtorità Olandiża għas-Sikurezza tal-Prodotti tal-Ikel u tal-Konsumaturi) ma japplikax Açores: Secretaria Regional do Ambiente e do Mar; Gabinete do Subsecrechotário Regional das Pescas (l-Azores: is-Segretarjat Reġjonali għall-Ambjent u l-Baħar; l-Uffiċċju Reġjonali tas-Sottosegretarju għas-Sajd) Alfândega Marítima de Lisboa (L-Uffiċċju Doganali Marittimu ta' Lisbona) Alfândega de Ponta Delgada (L-Uffiċċju Doganali ta' Ponta Delgada) Alfândega do Funchal (L-Uffiċċju Doganali ta' Funchal) Finančni urad Koper (L-Uffiċċju Finanzjarju ta' Koper) Finančni urad Celje (L-Uffiċċju Finanzjarju ta' Celje) Finančni urad Koper (L-Uffiċċju Finanzjarju ta' Koper) Finančni urad Kranj (L-Uffiċċju Finanzjarju ta' Kranj) Finančni urad Ljubljana (L-Uffiċċju Finanzjarju ta' Ljubljana) Finančni urad Maribor (L-Uffiċċju Finanzjarju ta' Maribor) Finančni urad Murska Sobota (L-Uffiċċju Finanzjarju ta' Murska Sobota) Finančni urad Nova Gorica (L-Uffiċċju Finanzjarju ta' Nova Gorica) Finančni urad Novo mesto (L-Uffiċċju Finanzjarju ta' Novo Mesto) ma japplikax Varsinais-Suomen elinkeino-, liikenne- ja ympäristökeskus (Iċ-Ċentru għall-Iżvilupp Ekonomiku, it-Trasport u l-Ambjent tal-Finlandja tal-Lbiċ) Havs- och vattenmyndigheten (L-Aġenzija għall-Ġestjoni tal-Baħar u tal-Ilma) Marine Management Organisation (L-Organizzazzjoni għall-Ġestjoni tal-Baħar) Marine Scotland (L-Awtorità Skoċċiża għall-Affarijiet Marittimi) Marine Management Organisation (L-Organizzazzjoni għall-Ġestjoni tal-Baħar) UK Port Health Authorities (L-Awtoritajiet Portwali tas-Saħħa tar-Renju Unit) Marine Management Organisation (L-Organizzazzjoni għall-Ġestjoni tal-Baħar) It-talba saret fit-3 ta' Jannar 2019 mill-Assoċjazzjoni tal-Manifatturi tar-Roti Ewropej ("EUWA" jew "l-ilmentatur") f'isem produtturi li jirrappreżentaw aktar minn 25 % tal-produzzjoni totali tar-roti tat-triq tal-azzar tal-Unjoni. Verżjoni miftuħa tal-ilment u l-analiżi tal-livell ta' sostenn għall-ilment minn produtturi tal-Unjoni huma disponibbli fil-fajl għall-ispezzjoni mill-partijiet interessati. It-Taqsima 5.6 ta' din in-notifika tipprovdi informazzjoni dwar l-aċċess għall-fajl għall-partijiet interessati. Il-prodott soġġett għal din l-investigazzjoni huwa r-roti tat-triq tal-azzar, sew għandhomx l-aċċessorji sew jekk le, sew għandhomx tajers u sew jekk le, imfasslin għal Tratturi tat-triq, Vetturi bil-mutur għall-ġarr tal-persuni u/jew il-ġarr tal-oġġetti, Vetturi bil-mutur bi skop speċjali (pereżempju vetturi tat-tifi tan-nar, lorries għall-isprejjar), Trejlers, semitrejlers, karavans, u vetturi simili, li ma għandhomx propulsjoni mekkanika. Il-prodotti li ġejjin huma esklużi: Roti għall-kwadriċikli (quad bikes), Ċentri ta' roti f'forma ta' stilla, fonduti f'biċċa waħda, tal-azzar, Roti għall-vetturi bil-mutur iddisinjati speċifikament għal użu barra minn toroq pubbliċi (pereżempju, roti għat-tratturi agrikoli jew tal-forestrija, għall-forklifters, għall-pushback tractors, għal dumpers iddisinjati għal użu barra mit-toroq pubbliċi) Il-prodott li allegatament huwa l-oġġett ta' dumping huwa l-prodott li qed jiġi investigat, li joriġina fir-Repubblika tal-Poplu taċ-Ċina ("il-pajjiż ikkonċernat"), li bħalissa jaqa' fil-kodiċijiet NM ex 8708 70 99 u ex 8716 90 90 (il-kodiċijiet TARIC 8708709920, 8708709980, 8716909095, 8716909097). Il-kodiċijiet NM u TARIC jingħataw biss bħala informazzjoni. L-ilmentatur allega li mhux xieraq li jintużaw prezzijiet u kostijiet domestiċi fir-Repubblika tal-Poplu taċ-Ċina minħabba l-eżistenza ta' distorsjonijiet sinifikanti skont it-tifsira tal-punt (b) tal-Artikolu 2(6a) tar-Regolament bażiku. Biex jissustanzja l-allegazzjonijiet ta' distorsjonijiet sinifikanti, l-ilmentatur qagħad l-aktar fuq l-informazzjoni li tinsab fir-rapport dwar il-pajjiż li sar mis-servizzi tal-Kummissjoni fl-20 ta' Diċembru 2017 li jiddeskrivi ċ-ċirkostanzi speċifiċi tas-suq fir-Repubblika tal-Poplu taċ-Ċina. B'mod partikolari, l-ilmentatur irrefera għat-taqsima dwar id-distorsjonijiet ġenerali fir-rigward tal-enerġija, u għat-taqsima dwar id-distorsjonijiet fis-settur tal-azzar. L-enerġija u l-azzar huma elementi kbar mill-kost tal-produzzjoni tal-prodott li qed jiġi investigat. L-istess dokument enfasizza wkoll problemi serji ta' kapaċità żejda fl-industrija tal-azzar fiċ-Ċina u kkonkluda li l-prezzijiet tas-suq f'dawn is-setturi mhumiex ir-riżultat ta' forzi tas-suq ħieles. L-ilmentatur irrefera wkoll għall-effett ta' miżuri tad-difiża tal-kummerċ li l-Unjoni Ewropea u l-Istati Uniti ħadu m'ilux, li ggravaw il-problemi ta' kapaċità żejda taċ-Ċina, li wasslu għal prezzijiet estremament baxxi għall-kojls illaminati bis-sħana, il-materja prima ewlenija għall-produtturi Ċiniżi tar-roti tal-azzar. B'riżultat ta' dan, fid-dawl tal-Artikolu 2(6a) tar-Regolament bażiku, l-allegazzjoni ta' dumping hija bbażata fuq tqabbil ta' valur normali maħdum fuq il-bażi tal-kostijiet tal-produzzjoni u tal-bejgħ li jirriflettu prezzijiet jew punti ta' riferiment f'pajjiż rappreżentattiv xieraq, mal-prezz tal-esportazzjoni (fil-livell ta' kif joħroġ mill-fabbrika) tal-prodott li qed jiġi investigat mill-pajjiż ikkonċernat meta mibjugħ għall-esportazzjoni lejn l-Unjoni. Fuq dik il-bażi, il-marġnijiet ta' dumping ikkalkulati huma sinifikanti għall-pajjiż ikkonċernat. Fid-dawl tal-informazzjoni disponibbli, il-Kummissjoni tqis li jeżistu biżżejjed evidenza, skont l-Artikolu 5(9) tar-Regolament bażiku, li turi li, minħabba li hemm distorsjonijiet sinifikanti li jaffettwaw il-prezzijiet u l-kostijiet, l-użu ta' prezzijiet u kostijiet domestiċi fil-pajjiż ikkonċernat mhuwiex xieraq, u dan jirrikjedi li jingħata bidu għal investigazzjoni fuq il-bażi tal-Artikolu 2(6a) tar-Regolament bażiku. L-ilmentatur ipprovda evidenza li l-importazzjonijiet tal-prodott li qed jiġi investigat mill-pajjiż ikkonċernat żdiedu kumplessivament f'termini assoluti u f'termini ta' sehem fis-suq. L-evidenza li ngħatat mill-ilmentatur turi li l-volum u l-prezzijiet tal-prodott importat li qed jiġi investigat kellhom, fost konsegwenzi oħra, impatt negattiv fuq il-kwantitajiet mibjugħin, fuq il-livelli tal-prezzijiet mitluba u fuq is-sehem mis-suq tal-industrija tal-Unjoni, li rriżultaw f'effetti negattivi sostanzjali fuq il-prestazzjoni kumplessiva u s-sitwazzjoni finanzjarja tal-industrija tal-Unjoni. Ladarba ddeterminat, wara li infurmat lill-Istati Membri, li l-ilment kien ġie ppreżentat mill-industrija tal-Unjoni jew f'isimha, u li hemm biżżejjed evidenza biex jiġi ġġustifikat il-bidu ta' proċediment, il-Kummissjoni b'dan qiegħda tibda investigazzjoni skont l-Artikolu 5 tar-Regolament bażiku. L-investigazzjoni se tistabbilixxi jekk il-prodott li qed jiġi investigat, li joriġina fil-pajjiż ikkonċernat, huwiex qed ikun oġġett ta' dumping u jekk l-importazzjonijiet li huma oġġett ta' dumping ikkawżawx dannu lill-industrija tal-Unjoni. Jekk il-konklużjonijiet ikunu affermattivi, l-investigazzjoni se teżamina jekk l-impożizzjoni ta' miżuri tmurx kontra l-interess tal-Unjoni skont l-Artikolu 21 tar-Regolament bażiku. L-investigazzjoni ta' dumping u ta' dannu se tkopri l-perjodu mill-1 ta' Jannar 2018 sal-31 ta' Diċembru 2018 ("il-perjodu ta' investigazzjoni"). L-eżami tax-xejriet rilevanti għall-valutazzjoni tad-dannu se jkopri l-perjodu mill-1 ta' Jannar 2015 sa tmiem il-perjodu ta' investigazzjoni ("il-perjodu kkunsidrat"). Il-partijiet interessati kollha huma mistiedna jippreżentaw il-fehmiet tagħhom dwar l-inputs u l-kodiċijiet tas-Sistema Armonizzata (SA) ipprovduti fl-ilment fi żmien 15-il jum mid-data ta' pubblikazzjoni ta' din in-Notifika. Il-partijiet interessati kollha li jixtiequ jikkummentaw dwar l-ilment (inklużi kwistjonijiet li għandhom x'jaqsmu mad-dannu u mal-kawżalità) jew dwar kwalunkwe aspett li jirrigwarda l-bidu tal-investigazzjoni (inkluż il-livell ta' sostenn għall-ilment) iridu jagħmlu dan fi żmien 37 jum mid-data tal-pubblikazzjoni ta' din in-Notifika. Kwalunkwe talba għal seduta ta' smigħ fir-rigward tal-bidu tal-investigazzjoni trid tiġi ppreżentata fi żmien 15-il jum mid-data tal-pubblikazzjoni ta' din in-Notifika. Minħabba l-għadd potenzjalment kbir ta' produtturi esportaturi fil-pajjiż ikkonċernat involuti f'dan il-proċediment, u biex tlesti l-investigazzjoni fl-iskadenzi statutorji, il-Kummissjoni tista' tillimita l-produtturi esportaturi li jridu jiġu investigati għal għadd raġonevoli billi tagħżel kampjun (dan il-proċess jissejjaħ ukoll "kampjunar"). Il-kampjunar se jsir b'konformità mal-Artikolu 17 tar-Regolament bażiku. B'hekk, sabiex il-Kummissjoni tkun tista' tiddeċiedi jekk huwiex meħtieġ kampjunar, u jekk dan ikun il-każ, biex tagħżel kampjun, il-produtturi esportaturi kollha, jew ir-rappreżentanti li jaġixxu f'isimhom, huma b'dan mitluba jipprovdu lill-Kummissjoni bl-informazzjoni dwar il-kumpanija/i tagħhom, mitluba fl-Anness I ta' din in-Notifika fi żmien sebat (7) ijiem mid-data tal-pubblikazzjoni ta' din in-Notifika. Sabiex tikseb l-informazzjoni li jidhrilha li tkun meħtieġa għall-għażla tal-kampjun ta' produtturi esportaturi, il-Kummissjoni kkuntattjat ukoll lill-awtoritajiet tal-pajjiż ikkonċernat u tista' tikkuntattja lil kwalunkwe assoċjazzjoni magħrufa tal-produtturi esportaturi. Jekk ikun hemm bżonn ta' kampjun, il-produtturi esportaturi jistgħu jintgħażlu abbażi tal-ikbar volum rappreżentattiv ta' esportazzjonijiet lejn l-Unjoni li jista' jiġi investigat b'mod raġonevoli fiż-żmien disponibbli. Il-produtturi esportaturi kollha magħrufa, l-awtoritajiet tal-pajjiż ikkonċernat u l-assoċjazzjonijiet ta' produtturi esportaturi se jiġu mgħarrfa mill-Kummissjoni, permezz tal-awtoritajiet tal-pajjiż ikkonċernat jekk ikun xieraq, dwar il-kumpaniji magħżula biex ikunu fil-kampjun. Ladarba l-Kummissjoni tkun irċeviet l-informazzjoni meħtieġa biex tagħżel kampjun ta' produtturi esportaturi, hija tinforma lill-partijiet ikkonċernati bid-deċiżjoni tagħha dwar jekk humiex inklużi fil-kampjun. Il-produtturi esportaturi fil-kampjun se jkollhom jippreżentaw kwestjonarju mimli fi żmien 30 jum mid-data tan-notifika tad-deċiżjoni tal-inklużjoni tagħhom fil-kampjun, sakemm ma jkunx speċifikat mod ieħor. Il-Kummissjoni se żżid nota li tirrifletti l-għażla tal-kampjun fil-fajl għall-ispezzjoni mill-partijiet interessati. Kwalunkwe kumment dwar l-għażla tal-kampjun irid jasal fi żmien tlett (3) ijiem mid-data tan-notifika tad-deċiżjoni dwar il-kampjun. Il-kwestjonarju se jkun disponibbli wkoll għal kwalunkwe assoċjazzjoni magħrufa tal-produtturi esportaturi, u għall-awtoritajiet ta' dak il-pajjiż. Il-Kummissjoni se teżamina jekk il-produtturi esportaturi li kkooperaw iżda li mhumiex parti mill-kampjun jistgħux jingħataw dazju individwali f'konformità mal-Artikolu 9(5) tar-Regolament bażiku. Madankollu, il-produtturi esportaturi li kkooperaw iżda li mhumiex parti mill-kampjun li jitolbu marġni ta' dumping individwali, jenħtieġ li jkunu konxji li l-Kummissjoni xorta waħda tista' tiddeċiedi li ma tistabbilix il-marġni ta' dumping individwali tagħhom jekk, pereżempju, l-għadd ta' produtturi esportaturi li kkooperaw iżda li mhumiex parti mill-kampjun tant ikun kbir li tali determinazzjoni tkun wisq diffiċli li asir u minħabba fiha l-investigazzjoni ma tkunx tista' titlesta fil-ħin. Soġġett għad-dispożizzjonijiet ta' din in-Notifika, il-partijiet interessati kollha huma b'dan mistiedna jwasslu l-fehmiet tagħhom, jippreżentaw l-informazzjoni u jipprovdu evidenza ta' sostenn dwar l-applikazzjoni tal-Artikolu 2(6a) tar-Regolament bażiku. Sakemm ma jkunx speċifikat mod ieħor, din l-informazzjoni u l-evidenza ta' sostenn iridu jaslu għand il-Kummissjoni fi żmien 37 jum mid-data tal-pubblikazzjoni ta' din in-Notifika. Fil-kuntest ta' dan l-eżerċizzju, il-produtturi esportaturi kollha fil-pajjiż ikkonċernat huma mitlubin jagħtu l-informazzjon mitluba fl-Anness III ta' din in-Notifika fi żmien 15-il jum mid-data tal-pubblikazzjoni ta' din in-Notifika. Barra minn hekk, kwalunkwe preżentazzjoni ta' informazzjoni fattwali biex jiġu ddeterminati l-kostijiet u l-prezzijiet skont il-punt (a) tal-Artikolu 2(6a) tar-Regolament bażiku trid issir fi żmien 65 jum mid-data tal-pubblikazzjoni ta' din in-Notifika. Tali informazzjoni fattwali jenħtieġ li tittieħed esklużivament minn sorsi disponibbli għall-pubbliku. Importaturi mhux relatati tal-prodott investigat mill-pajjiż ikkonċernat lejn l-Unjoni huma mistiedna li jipparteċipaw f'din l-investigazzjoni. Minħabba l-għadd kbir potenzjali ta' importaturi li mhumiex relatati involuti f'dan il-proċediment, u sabiex l-investigazzjoni titlesta fil-limiti ta' żmien statutorji, il-Kummissjoni tista' tillimita l-għadd ta' importaturi li mhumiex relatati u li jridu jiġu investigati għal għadd raġonevoli billi tagħżel kampjun (dan il-proċess jissejjaħ ukoll "kampjunar"). Il-kampjunar se jsir b'konformità mal-Artikolu 17 tar-Regolament bażiku. B'hekk, sabiex il-Kummissjoni tkun tista' tiddeċiedi jekk huwiex meħtieġ kampjunar, u jekk dan ikun il-każ, biex tagħżel kampjun, l-importaturi kollha li mhumiex relatati, jew ir-rappreżentanti li jaġixxu f'isimhom, huma b'dan mitluba jipprovdu lill-Kummissjoni bl-informazzjoni dwar il-kumpanija/i tagħhom, mitluba fl-Anness II ta' din in-Notifika fi żmien sebat (7) ijiem mid-data tal-pubblikazzjoni ta' din in-Notifika. Sabiex tikseb l-informazzjoni li jidhrilha li tkun meħtieġa għall-għażla tal-kampjun ta' importaturi mhux relatati, il-Kummissjoni tista' tikkuntattja wkoll lil kwalunkwe assoċjazzjoni magħrufa ta' importaturi. Jekk ikun hemm bżonn ta' kampjun, l-importaturi jistgħu jintgħażlu abbażi tal-ikbar volum rappreżentattiv ta' bejgħ tal-prodott li qed jiġi investigat fl-Unjoni li jista' jiġi investigat b'mod raġonevoli fiż-żmien disponibbli. Ladarba l-Kummissjoni tkun irċeviet l-informazzjoni meħtieġa biex tagħżel kampjun, hija tinforma lill-partijiet ikkonċernati bid-deċiżjoni tagħha dwar il-kampjun tal-importaturi. Il-Kummissjoni se żżid ukoll nota li tirrifletti l-għażla tal-kampjun fil-fajl għall-ispezzjoni mill-partijiet interessati. Kwalunkwe kumment dwar l-għażla tal-kampjun irid jasal fi żmien tlett (3) ijiem mid-data tan-notifika tad-deċiżjoni dwar il-kampjun. Sabiex tikseb l-informazzjoni li tqis li tkun meħtieġa għall-investigazzjoni tagħha, il-Kummissjoni se tibgħat kwestjonarji lill-importaturi mhux relatati li jkunu parti mill-kampjun. Dawk il-partijiet iridu jippreżentaw kwestjonarju mimli fi żmien 30 jum mid-data tan-notifika tad-deċiżjoni dwar il-kampjun, sakemm ma jkunx speċifikat mod ieħor. L-istabbiliment tad-dannu jissejjes fuq evidenza pożittiva u jinvolvi eżami oġġettiv tal-volum tal-importazzjonijiet oġġett ta' dumping, tal-effett tagħhom fuq il-prezzijiet fis-suq tal-Unjoni u tal-impatt konsegwenti ta' dawk l-importazzjonijiet fuq l-industrija tal-Unjoni. Sabiex jiġi stabbilit jekk l-industrija tal-Unjoni ġarrbitx xi dannu, il-produtturi tal-Unjoni tal-prodott li qed jiġi investigat huma mistiedna jieħdu sehem fl-investigazzjoni tal-Kummissjoni. Minħabba li jidher li hemm għadd kbir ta' produtturi tal-Unjoni kkonċernati, u biex tlesti l-investigazzjoni fit-termini statutorji, il-Kummissjoni ddeċidiet li tillimita l-produtturi tal-Unjoni li se jiġu investigati għal għadd raġonevoli billi tagħżel kampjun (dan il-proċess jissejjaħ ukoll "il-kampjunar"). Il-kampjunar isir b'konformità mal-Artikolu 17 tar-Regolament bażiku. Il-Kummissjoni għażlet kampjun proviżorju ta' produtturi tal-Unjoni. Id-dettalji jinsabu fil-fajl għall-ispezzjoni mill-partijiet interessati. B'hekk, il-partijiet interessati huma mistiedna jikkummentaw dwar il-kampjun proviżorju. Barra minn hekk, produtturi oħra tal-Unjoni, jew rappreżentanti li jaġixxu f'isimhom, li jqisu li hemm raġunijiet għalfejn jenħtieġ li jiġu inklużi fil-kampjun, iridu jikkuntattjaw lill-Kummissjoni fi żmien sebat (7) ijiem mid-data tal-pubblikazzjoni ta' din in-Notifika. Il-kummenti kollha dwar il-kampjun proviżorju jridu jaslu fi żmien sebat (7) ijiem mid-data tal-pubblikazzjoni ta' din in-Notifika, sakemm ma jkunx speċifikat mod ieħor. Il-Kummissjoni se tgħarraf lill-produtturi magħrufa kollha tal-Unjoni u/jew lill-assoċjazzjonijiet magħrufa kollha tal-produtturi tal-Unjoni dwar il-kumpaniji li finalment jkunu ntgħażlu bħala parti mill-kampjun. Il-produtturi tal-Unjoni li jkunu parti mill-kampjun se jkollhom jippreżentaw kwestjonarju mimli fi żmien 30 jum mid-data tan-notifika tad-deċiżjoni tal-inklużjoni tagħhom fil-kampjun, sakemm ma jkunx speċifikat mod ieħor. Jekk tiġi stabbilita l-eżistenza ta' dumping u ta' dannu kkawżat minnu, se tittieħed deċiżjoni, skont l-Artikolu 21 tar-Regolament bażiku, dwar jekk l-adozzjoni ta' miżuri anti-dumping tmurx kontra l-interess tal-Unjoni. Il-produtturi tal-Unjoni, l-importaturi u l-assoċjazzjonijiet rappreżentattivi tagħhom, l-utenti u l-assoċjazzjonijiet rappreżentattivi tagħhom, it-trejdjunjins u l-organizzazzjonijiet tal-konsumatur rappreżentattivi huma mistiedna jipprovdu lill-Kummissjoni b'informazzjoni dwar l-interess tal-Unjoni. Sabiex jieħdu sehem fl-investigazzjoni, l-organizzazzjonijiet tal-konsumatur rappreżentattivi jridu juru li hemm rabta oġġettiva bejn l-attivitajiet tagħhom u l-prodott li qed jiġi investigat. Sabiex jieħdu sehem fl-investigazzjoni, il-partijiet interessati, bħall-produtturi esportaturi, il-produtturi tal-Unjoni, l-importaturi u l-assoċjazzjonijiet rappreżentattivi tagħhom, l-utenti u l-assoċjazzjonijiet rappreżentattivi tagħhom, it-trejdjunjins u l-organizzazzjonijiet tal-konsumatur rappreżentattivi, l-ewwel iridu juru li hemm rabta oġġettiva bejn l-attivitajiet tagħhom u l-prodott li qed jiġi investigat. Il-produtturi esportaturi, il-produtturi tal-Unjoni, l-importaturi u l-assoċjazzjonijiet rappreżentattivi li għamlu l-informazzjoni disponibbli b'konformità mal-proċeduri deskritti fit-Taqsimiet 5.3, 5.4 u 5.5 aktar 'il fuq se jiġu kkunsidrati bħala partijiet interessati, dment li jkun hemm rabta oġġettiva bejn l-attivitajiet tagħhom u l-prodott li qed jiġi investigat. Partijiet oħra jkunu jistgħu jieħdu sehem biss fl-investigazzjoni bħala parti interessata mill-mument meta jagħmlu lilhom infushom magħrufa, u dment li jkun hemm rabta oġġettiva bejn l-attivitajiet tagħhom u l-prodott li qed jiġi investigat. Il-fatt li wieħed jiġi kkunsidrat bħala parti interessata huwa mingħajr preġudizzju għall-applikazzjoni tal-Artikolu 18 tar-Regolament bażiku. L-aċċess għall-fajl disponibbli għall-ispezzjoni mill-partijiet interessati jsir permezz ta' Tron.tdi f'dan l-indirizz: https://webgate.ec.europa.eu/tron/TDI. Jekk jogħġbok segwi l-istruzzjonijiet fuq dik il-paġna sabiex ikollok aċċess. Il-partijiet interessati kollha jistgħu jitolbu li jinstemgħu mis-servizzi ta' investigazzjoni tal-Kummissjoni. Kwalunkwe talba għal smigħ trid issir bil-miktub u trid tispeċifika r-raġunijiet għat-talba kif ukoll sommarju ta' dak li l-parti interessata tixtieq tiddiskuti matul is-seduta ta' smigħ. Is-seduta ta' smigħ tkun limitata għall-kwistjonijiet stabbiliti minn qabel mill-partijiet interessati bil-miktub. L-iskeda ta' żmien għas-seduti ta' smigħ hija kif ġej: Biex seduta ta' smigħ issir qabel l-iskadenza għall-impożizzjoni ta' miżuri proviżorji, jenħtieġ li t-talba ssir fi żmien 15-il jum mid-data tal-pubblikazzjoni ta' din in-Notifika u s-seduta ta' smigħ normalment issir fi żmien 60 jum mid-data tal-pubblikazzjoni ta' din in-Notifika. Wara l-istadju tal-konstatazzjonijiet proviżorji, jenħtieġ li ssir talba fi żmien ħamest (5) ijiem mid-data tal-iżvelar tal-konstatazzjonijiet proviżorji jew tad-dokument ta' informazzjoni, u s-seduta ta' smigħ normalment issir fi żmien 15-il jum mid-data tan-notifika tal-iżvelar jew mid-data tad-dokument ta' informazzjoni rispettivament. Fl-istadju tal-konstatazzjonijiet definittivi, jenħtieġ li ssir talba fi żmien tlett (3) ijiem mid-data tal-iżvelar finali, u s-seduta ta' smigħ normalment issir fil-perjodu mogħti biex isiru kummenti dwar l-iżvelar finali. Jekk ikun hemm żvelar finali addizzjonali, jenħtieġ li ssir talba minnufih malli jasal dan l-iżvelar finali addizzjonali, u s-seduta ta' smigħ normalment issir qabel l-iskadenza sabiex jiġu pprovduti kummenti dwar dan l-iżvelar. L-iskeda ta' żmien deskritta hija mingħajr preġudizzju għad-dritt tas-servizzi tal-Kummissjoni li jaċċettaw seduti ta' smigħ lil hinn mill-iskeda ta' żmien f'każijiet debitament ġustifikati u għad-dritt tal-Kummissjoni li tiċħad seduti ta' smigħ f'każijiet debitament ġustifikati. Meta s-servizzi tal-Kummissjoni jiċħdu talba għal seduta ta' smigħ, il-parti kkonċernata tiġi infurmata bir-raġunijiet għal tali ċaħda. Fil-prinċipju, is-seduti ta' smigħ ma jintużawx biex tiġi ppreżentata informazzjoni fattwali li tkun għadha mhijiex fil-fajl. Madankollu, fl-interess tal-amministrazzjoni tajba u sabiex is-servizzi tal-Kummissjoni jkunu jistgħu jimxu 'l quddiem bl-investigazzjoni, il-partijiet interessati jistgħu jiġu mitluba jipprovdu informazzjoni fattwali ġdida wara seduta ta' smigħ. Jekk parti li tipprovdi informazzjoni kunfidenzjali tonqos milli tagħti raġunijiet ġusti għal talba ta' trattament kunfidenzjali jew ma tagħtix sommarju mhux kunfidenzjali tagħha fil-format u bil-kwalità mitluba, il-Kummissjoni tista' tinjora tali informazzjoni sakemm ma jkunx jista' jintwera b'mod sodisfaċenti minn sorsi xierqa li l-informazzjoni hija korretta. Il-partijiet interessati huma mistiedna jressqu l-preżentazzjonijiet u t-talbiet kollha permezz tal-posta elettronika inklużi dokumenti skenjati ta' prokuri u ta' ċertifikazzjoni, bl-eċċezzjoni ta' tweġibiet voluminużi li għandhom jiġu ppreżentati fuq CD-R jew fuq DVD bl-idejn jew permezz tal-posta rreġistrata. Meta jużaw il-posta elettronika, il-partijiet interessati jkunu qed jesprimu l-qbil tagħhom mar-regoli applikabbli għall-preżentazzjonijiet elettroniċi li jinsabu fid-dokument "CORRESPONDENCE WITH THE EUROPEAN COMMISSION IN TRADE DEFENCE CASES" (KORRISPONDENZA MAL-KUMMISSJONI EWROPEA F'KAŻIJIET TA' DIFIŻA TAL-KUMMERĊ) ippubblikat fis-sit web tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf. Il-partijiet interessati jridu jindikaw isimhom, l-indirizz, in-numru tat-telefon u indirizz validu tal-posta elettronika u jenħtieġ li jiżguraw li l-indirizz tal-posta elettronika pprovdut ikun indirizz kummerċjali uffiċjali tal-posta elettronika li jiffunzjona u li jiġi vverifikat kuljum. Ladarba jiġu pprovduti d-dettalji ta' kuntatt, il-Kummissjoni tikkomunika mal-partijiet interessati permezz tal-posta elettronika biss, sakemm ma jitolbux li jirċievu d-dokumenti kollha mingħand il-Kummissjoni b'mezz ieħor ta' komunikazzjoni jew sakemm in-natura tad-dokument li jrid jintbagħat ma tkunx teħtieġ l-użu tal-posta rreġistrata. Għal regoli u għal informazzjoni ulterjuri dwar il-korrispondenza mal-Kummissjoni, inklużi l-prinċipji li japplikaw għall-preżentazzjonijiet bil-posta elettronika, jenħtieġ li l-partijiet interessati jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: L-investigazzjoni, fejn hu possibbli, għandha tintemm fi żmien sena, iżda, fi kwalunkwe każ, ma għandhiex taqbeż l-14-il xahar mid-data tal-pubblikazzjoni ta' din in-Notifika, skont l-Artikolu 6(9) tar-Regolament bażiku. Skont l-Artikolu 7(1) tar-Regolament bażiku, normalment il-miżuri proviżorji jistgħu jiġu imposti mhux aktar tard minn seba' (7) xhur, iżda fi kwalunkwe każ mhux aktar tard minn tmien (8) xhur mill-pubblikazzjoni ta' din in-Notifika. Skont l-Artikolu 19a tar-Regolament bażiku, il-Kummissjoni se tipprovdi informazzjoni dwar l-impożizzjoni ppjanata ta' dazji proviżorji tliet (3) ġimgħat qabel l-impożizzjoni ta' miżuri proviżorji. Il-partijiet interessati se jingħataw tlett (3) ijiem tax-xogħol biex jikkummentaw bil-miktub dwar l-akkuratezza tal-kalkoli. F'każijiet fejn il-Kummissjoni jkollha l-ħsieb li ma timponix dazji proviżorji iżda li tkompli l-investigazzjoni, il-partijiet interessati se jiġu infurmati bin-nuqqas ta' impożizzjoni tad-dazji tliet (3) ġimgħat qabel l-iskadenza tat-terminu skont l-Artikolu 7(1) tar-Regolament bażiku. Il-partijiet interessati se jingħataw 15-il jum biex jikkummentaw bil-miktub dwar il-konstatazzjonijiet proviżorji, u 10 ijiem biex jikkummentaw bil-miktub dwar il-konstatazzjonijiet definittivi, sakemm ma jkunx speċifikat mod ieħor. Fejn ikun applikabbli, l-iżvelar finali addizzjonali se jispeċifika l-iskadenza għall-partijiet interessati biex jikkummentaw bil-miktub. Bħala regola, il-partijiet interessati jistgħu jippreżentaw l-informazzjoni biss fl-iskedi ta' żmien speċifikati fit-Taqsimiet 5 u 6 ta' din in-Notifika. Is-sottomissjoni ta' kwalunkwe informazzjoni oħra mhux koperta minn dawn it-taqsimiet, għandha tirrispetta l-iskeda li ġejja: Kwalunkwe informazzjoni għall-istadju tal-konstatazzjonijiet proviżorji jenħtieġ li tiġi ppreżentata fi żmien 70 jum mid-data tal-pubblikazzjoni ta' din in-Notifika, sakemm ma jkunx speċifikat mod ieħor. Sakemm ma jkunx speċifikat mod ieħor, il-partijiet interessati ma għandhomx jippreżentaw informazzjoni fattwali ġdida wara l-iskadenza għall-kummenti dwar l-iżvelar tal-konstatazzjonijiet proviżorji jew id-dokument ta' informazzjoni fl-istadju tal-konstatazzjonijiet proviżorji. Wara din l-iskadenza, il-partijiet interessati jistgħu jippreżentaw biss informazzjoni fattwali ġdida jekk ikunu jistgħu juru li tali informazzjoni fattwali ġdida hija meħtieġa biex jikkonfutaw allegazzjonijiet fattwali li jkunu saru minn partijiet interessati oħrajn u dment li tali informazzjoni fattwali ġdida tkun tista' tiġi vverifikata fiż-żmien disponibbli biex l-investigazzjoni titlesta fil-ħin. Sabiex l-investigazzjoni titlesta fl-iskadenzi mandatorji, il-Kummissjoni mhijiex se taċċetta aktar preżentazzjonijiet mingħand il-partijiet interessati wara l-iskadenza għal kummenti dwar l-iżvelar finali jew, jekk ikun applikabbli, wara l-iskadenza għal kummenti dwar l-iżvelar finali addizzjonali. Sabiex jiġu ggarantiti d-drittijiet tad-difiża, jenħtieġ li l-partijiet interessati jkollhom il-possibbiltà li jikkummentaw dwar l-informazzjoni ppreżentata minn partijiet interessati oħra. Meta jagħmlu dan, il-partijiet interessati jistgħu biss jindirizzaw il-kwistjonijiet imqajma fil-preżentazzjonijiet tal-partijiet interessati l-oħra u ma jistgħux iqajmu kwistjonijiet ġodda. Tali kummenti jenħtieġ li jsiru skont l-iskeda ta' żmien li ġejja: Jenħtieġ li kwalunkwe kumment dwar l-informazzjoni ppreżentata minn partijiet interessati oħra qabel l-impożizzjoni ta' miżuri proviżorji, isir mhux aktar tard mill-75 jum mid-data tal-pubblikazzjoni ta' din in-Notifika, sakemm ma jkunx speċifikat mod ieħor. Jenħtieġ li l-kummenti dwar l-informazzjoni pprovduta minn partijiet interessati oħra b'reazzjoni għall-iżvelar tal-konstatazzjonijiet proviżorji jew tad-dokument ta' informazzjoni, jiġu ppreżentati fi żmien sebat (7) ijiem mill-iskadenza għal kummenti dwar il-konstatazzjonijiet proviżorji jew dwar id-dokument ta' informazzjoni, sakemm ma jkunx speċifikat mod ieħor. Il-kummenti dwar l-informazzjoni pprovduta minn partijiet interessati oħrajn b'reazzjoni għall-iżvelar finali jenħtieġ li jiġu ppreżentati fi żmien tlett (3) ijiem mill-iskadenza biex isir kumment dwar l-iżvelar finali, sakemm ma jkunx speċifikat mod ieħor. Jekk ikun hemm żvelar finali addizzjonali, jenħtieġ li l-kummenti dwar l-informazzjoni pprovduta minn partijiet interessati oħra b'reazzjoni għal dan l-iżvelar isiru fi żmien jum wieħed (1) mill-iskadenza għal kummenti dwar dan l-iżvelar, sakemm ma jkunx speċifikat mod ieħor. L-iskeda ta' żmien indikata hija mingħajr preġudizzju għad-dritt tal-Kummissjoni li titlob informazzjoni addizzjonali mingħand il-partijiet interessati f'każijiet debitament ġustifikati. Kwalunkwe estensjoni tal-limiti ta' żmien previsti f'din in-Notifika tista' tintalab biss f'ċirkostanzi eċċezzjonali u tingħata biss jekk tkun debitament ġustifikata. L-estensjonijiet tal-iskadenza biex jitwieġbu l-kwestjonarji jistgħu jingħataw, jekk debitament ġustifikati, u normalment ikunu limitati sa tlett (3) ijiem addizzjonali. Bħala regola, tali estensjonijiet ma jaqbżux sebat (7) ijiem. Fir-rigward tal-limiti ta' żmien għall-preżentazzjoni ta' informazzjoni oħra speċifikata f'din in-Notifika, l-estensjonijiet ikunu limitati għal tlett (3) ijiem sakemm ma jintweriex li hemm ċirkostanzi eċċezzjonali. F'każijiet fejn xi parti interessata tirrifjuta l-aċċess jew ma tipprovdix it-tagħrif meħtieġ fil-limitu tal-iskadenzi, jew tfixkel b'mod sinifikanti l-investigazzjoni, il-konstatazzjonijiet proviżorji jew finali, pożittivi jew negattivi, jistgħu jsiru abbażi tal-fatti disponibbli, skont l-Artikolu 18 tar-Regolament bażiku. Fejn jinstab li xi parti interessata tkun ipprovdiet informazzjoni falza jew qarrieqa, l-informazzjoni tista' tiġi injorata u jistgħu jintużaw il-fatti disponibbli. Jekk parti interessata ma tikkooperax jew tikkoopera biss parzjalment u għalhekk il-konstatazzjonijiet ikunu bbażati fuq il-fatti disponibbli skont l-Artikolu 18 tar-Regolament bażiku, ir-riżultat jista' jkun inqas favorevoli għal dik il-parti milli kieku tkun ikkooperat. In-nuqqas ta' tweġiba kompjuterizzata ma għandhiex tiġi kkunsidrata bħala nuqqas ta' kooperazzjoni, dment li l-parti interessata turi li l-preżentazzjoni tat-tweġiba kif mitlub tkun tirriżulta f'piż żejjed mhux raġonevoli jew f'kost addizzjonali mhux raġonevoli. Jenħtieġ li l-parti interessata kkonċernata tikkuntattja immedjatament lill-Kummissjoni. Il-partijiet interessati jistgħu jitolbu l-intervent tal-Uffiċjal tas-Seduta għal proċedimenti kummerċjali. L-Uffiċjal tas-Seduta jeżamina t-talbiet għall-aċċess għall-fajl, it-tilwim fir-rigward tal-kunfidenzjalità tad-dokumenti, it-talbiet għal estensjoni tal-limiti ta' żmien u kwalunkwe talba oħra dwar id-drittijiet tad-difiża tal-partijiet interessati u tal-partijiet terzi li jistgħu jfiġġu matul il-proċediment. L-Uffiċjal tas-Seduta jista' jorganizza seduti ta' smigħ u jagħmilha ta' medjatur bejn il-parti(jiet) interessata/i u s-servizzi tal-Kummissjoni sabiex jiżgura li d-drittijiet tad-difiża tal-partijiet interessati jkunu qed jiġu eżerċitati bis-sħiħ. Jenħtieġ li t-talba għal seduta ta' smigħ mal-Uffiċjal tas-Seduta ssir bil-miktub u jenħtieġ li tispeċifika r-raġunijiet għat-talba. L-Uffiċjal tas-Seduta jeżamina r-raġunijiet għat-talbiet. Jenħtieġ li dawn is-seduti ta' smigħ isiru biss jekk il-kwistjonijiet ma jkunux ġew solvuti mas-servizzi tal-Kummissjoni fi żmien debitu. Kwalunkwe talba trid tiġi ppreżentata fi żmien raġonevoli u f'qasir żmien sabiex ma xxekkilx l-andament tajjeb tal-proċedimenti. Għal dak l-għan, jenħtieġ li l-partijiet interessati jitolbu l-intervent tal-Uffiċjal tas-Seduta minn kmieni kemm jista' jkun wara li jseħħ l-avveniment li jiġġustifika tali intervent. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq is-sit web tad-DĠ Kummerċ: http://ec.europa.eu/trade/trade-policy-and-you/contacts/hearing-officer/. ☐ Verżjoni "ristretta" ☐ Verżjoni "Għall-ispezzjoni minn partijiet interessati" (immarka l-kaxxa rilevanti) PROĊEDIMENT ANTI-DUMPING RIGWARD L-IMPORTAZZJONIJIET TA' ROTI TAT-TRIQ TAL-AZZAR LI JORIĠINAW FIR-REPUBBLIKA TAL-POPLU TAĊ-ĊINA INFORMAZZJONI GĦALL-GĦAŻLA TAL-KAMPJUN TAL-PRODUTTURI ESPORTATURI FIR-REPUBBLIKA TAL-POPLU TAĊ-ĊINA Din il-formola hija mfassla biex tgħin lill-produtturi esportaturi fir-Repubblika tal-Poplu taċ-Ċina jwieġbu għat-talba għal informazzjoni marbuta mal-kampjunar li saret fil-punt 5.3.1.1. tan-notifika ta' bidu. Kemm il-verżjoni ristretta (Limited) kif ukoll il-verżjoni għall-ispezzjoni minn partijiet interessati (For inspection by interested parties) jenħtieġ li jintbagħtu lura lill-Kummissjoni kif stipulat fin-Notifika ta' Bidu. IDENTITÀ U DETTALJI TAL-KUNTATT Agħti d-dettalji li ġejjin dwar il-kumpanija tiegħek: Isem il-kumpanija Persuna ta' kuntatt Indirizz elettroniku Numru tat-telefon FATTURAT U VOLUM TAL-BEJGĦ Indika l-fatturat fil-munita tal-kontabbiltà tal-kumpanija matul il-perjodu tal-investigazzjoni (il-bejgħ għall-esportazzjonijiet lejn l-Unjoni għal kull wieħed mit-28 Stat Membru (1) separatament u kollha f'daqqa, u l-bejgħ domestiku) ta' roti tat-triq tal-azzar kif definiti fin-Notifika ta' Bidu u l-piż jew l-volum korrispondenti. Iddikjara l-unità tal-piż u l-munita użata. Speċifika l-unità ta' piż Għadd ta' unitajiet Valur fil-munita tal-kontabbiltà Speċifika l-munita użata Il-bejgħ f'esportazzjonijiet lejn l-Unjoni għal kull wieħed mit-28 Stat Membru, separatament u kollha f'daqqa, tal-prodott li qed jiġi investigat, immanifatturat mill-kumpanija tiegħek Il-bejgħ domestiku tal-prodott li qed jiġi investigat, immanifatturat mill-kumpanija tiegħek (1) Żid aktar ringieli jekk ikun meħtieġ. (1) It-28 Stat Membru tal-Unjoni Ewropea huma: Il-Belġju, il-Bulgarija, ir-Repubblika Ċeka, id-Danimarka, il-Ġermanja, l-Estonja, l-Irlanda, il-Greċja, Spanja, Franza, il-Kroazja, l-Italja, Ċipru, il-Latvja, il-Litwanja, il-Lussemburgu, l-Ungerija, Malta, in-Netherlands, l-Awstrija, il-Polonja, il-Portugall, ir-Rumanija, is-Slovenja, is-Slovakkja, il-Finlandja, l-Iżvezja, u r-Renju Unit. ATTIVITAJIET TAL-KUMPANIJA TIEGĦEK U TAL-KUMPANIJI RELATATI (2) Agħti dettalji tal-attivitajiet preċiżi tal-kumpanija u tal-kumpaniji relatati kollha (elenkahom u ddikjara r-relazzjoni tagħhom mal-kumpanija tiegħek) involuti fil-produzzjoni u/jew fil-bejgħ (f'esportazzjonijiet u/jew domestiku) tal-prodott li qed jiġi investigat. Attivitajiet bħal dawn jistgħu jinkludu l-produzzjoni ta' inputs upstream użati fil-produzzjoni tal-prodott li qed jiġi investigat, ix-xiri tal-prodott li qed jiġi investigat jew il-produzzjoni tiegħu skont arranġamenti ta' sottokuntrattar, jew l-ipproċessar jew in-negozjar tal-prodott li qed jiġi investigat, iżda mhumiex limitati għal dawn biss. Agħti dettalji dwar it-tip ta' relazzjoni (ara nota f'qiegħ il-paġna nru 4 għal aktar informazzjoni). Isem u lokalità tal-kumpanija Attivitajiet Tip ta' relazzjoni (sehem f' %, azzjonista komuni, rabtiet familjari ...) INFORMAZZJONI OĦRA Agħti kwalunkwe informazzjoni rilevanti oħra li l-kumpanija tqis li tkun utli biex tgħin lill-Kummissjoni fl-għażla tal-kampjun. MARĠNI INDIVIDWALI TA' DUMPING Il-kumpanija tiddikjara li, f'każ li ma tintgħażilx biex tkun parti mill-kampjun, tixtieq tirċievi kwestjonarju u formoli oħrajn ta' talba sabiex timlihom u b'hekk titlob marġni ta' dumping individwali skont it-taqsima 5.3.1.1 tan-notifika ta' bidu. ĊERTIFIKAZZJONI Meta tipprovdi l-informazzjoni ta' hawn fuq, il-kumpanija tkun qed taqbel mal-inklużjoni possibbli tagħha fil-kampjun. Jekk il-kumpanija tintgħażel biex tkun parti mill-kampjun, dan ifisser li trid timla kwestjonarju u taċċetta li ssirilha żjara fil-post sabiex jiġu vverifikati t-tweġibiet tagħha. Jekk il-kumpanija tindika li ma taqbilx mal-possibbiltà li tiġi inkluża fil-kampjun, din titqies li ma kkooperatx fl-investigazzjoni. Il-konstatazzjonijiet tal-Kummissjoni għall-produtturi esportaturi li ma jikkooperawx huma bbażati fuq il-fatti disponibbli u r-riżultat jista' jkun inqas favorevoli għal dik il-kumpanija milli kieku tkun ikkooperat. Firma tal-uffiċjal awtorizzat: Isem u titlu tal-uffiċjal awtorizzat: (2) F'konformità mal-Artikolu 127 tar-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, żewġ persuni għandhom jitqiesu li jkunu relatati jekk: (a) ikunu uffiċjali jew diretturi tan-negozju tal-persuna l-oħra; (b) ikunu msieħba rikonoxxuti legalment fin-negozju; (c) ikunu min iħaddem u l-impjegat; (d) parti terza tippossjedi jew tikkontrolla jew iżżomm direttament jew indirettament 5 % jew aktar tal-azzjoni bid-dritt tal-vot jew l-ishma pendenti tat-tnejn li huma; (e) waħda minnhom tikkontrolla direttament jew indirettament lill-persuna l-oħra; (f) it-tnejn li huma jkunu direttament jew indirettament ikkontrollati minn persuna terza; (g) flimkien jikkontrollaw persuna terza direttament jew indirettament; jew (h) ikunu membri tal-istess familja (ĠU L 343, 29.12.2015, p. 558). Il-persuni għandhom jitqiesu li jkunu membri tal-istess familja jekk ikollhom kwalunkwe waħda mir-relazzjonijiet segwenti ma' xulxin biss: (i) konjuġi, (ii) ġenitur u wild, (iii) aħwa (sew jekk mill-istess ġenituri jew aħwa minn ġenitur wieħed), (iv) nannu jew nanna u neputi jew neputija, (v) ziju jew zija u neputi jew neputija, (vi) ġenitur tar-rispett u wild tar-rispett, (vii) aħwa tar-rispett. F'konformità mal-Artikolu 5(4) tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, "persuna" tfisser persuna fiżika, persuna ġuridika, u kwalunkwe assoċjazzjoni ta' persuni li mhijiex persuna ġuridika iżda li hi rikonoxxuta taħt il-liġi tal-Unjoni jew nazzjonali bħala li jkollha l-kapaċità biex tagħmel atti legali (ĠU L 269, 10.10.2013, p. 1). ☐ Verżjoni "ristretta" ☐ Verżjoni "Għall-ispezzjoni minn partijiet interessati" (immarka l-kaxxa rilevanti) PROĊEDIMENT ANTI-DUMPING RIGWARD L-IMPORTAZZJONIJIET TA' ROTI TAT-TRIQ TAL-AZZAR LI JORIĠINAW FIR-REPUBBLIKA TAL-POPLU TAĊ-ĊINA INFORMAZZJONI GĦALL-GĦAŻLA TAL-KAMPJUN TA' IMPORTATURI MHUX RELATATI Din il-formola hija mfassla biex tgħin lill-importaturi mhux relatati jwieġbu għat-talba għal informazzjoni rigward il-kampjunar li saret fil-punt 5.3.3 tan-notifika ta' bidu. Kemm il-verżjoni ristretta (Limited) kif ukoll il-verżjoni għall-ispezzjoni minn partijiet interessati (For inspection by interested parties) jenħtieġ li jintbagħtu lura lill-Kummissjoni kif stipulat fin-Notifika ta' Bidu. IDENTITÀ U DETTALJI TAL-KUNTATT Agħti d-dettalji li ġejjin dwar il-kumpanija tiegħek: Isem il-kumpanija Persuna ta' kuntatt Indirizz elettroniku Numru tat-telefon FATTURAT U VOLUM TAL-BEJGĦ Niżżel il-fatturat totali tal-kumpanija f'euro (EUR), u l-fatturat u l-piż jew il-volum tal-importazzjonijiet fl-Unjoni (1) u l-bejgħ mill-ġdid fis-suq tal-Unjoni wara l-importazzjoni mir-Repubblika tal-Poplu taċ-Ċina, matul il-perjodu ta' investigazzjoni, ta' roti tat-triq tal-azzar kif definiti fin-notifika ta' bidu u l-piż u l-prezzijiet korrespondenti. Iddikjara l-unità tal-piż li ntużat. Speċifika l-unità ta' piż Għadd ta' unitajiet Fatturat totali tal-kumpanija tiegħek f'euro (EUR) L-importazzjonijiet tal-prodott li qed jiġi investigat lejn l-Unjoni Il-bejgħ mill-ġdid fis-suq tal-Unjoni wara l-importazzjoni mir-Repubblika tal-Poplu taċ-Ċina tal-prodott li qed jiġi investigat (1) It-28 Stat Membru tal-Unjoni Ewropea huma: il-Belġju, il-Bulgarija, ir-Repubblika Ċeka, id-Danimarka, il-Ġermanja, l-Estonja, il-Kroazja, l-Irlanda, il-Greċja, Spanja, Franza, l-Italja, Ċipru, il-Latvja, il-Litwanja, il-Lussemburgu, l-Ungerija, Malta, in-Netherlands, l-Awstrija, il-Polonja, il-Portugall, ir-Rumanija, is-Slovenja, is-Slovakkja, il-Finlandja, l-Iżvezja, u r-Renju Unit. ATTIVITAJIET TAL-KUMPANIJA TIEGĦEK U TAL-KUMPANIJI RELATATI (2) Agħti dettalji tal-attivitajiet preċiżi tal-kumpanija u tal-kumpaniji relatati kollha (elenkahom u ddikjara r-relazzjoni tagħhom mal-kumpanija tiegħek) involuti fil-produzzjoni u/jew fil-bejgħ (f'esportazzjonijiet u/jew domestiku) tal-prodott li qed jiġi investigat. Attivitajiet bħal dawn jistgħu jinkludu x-xiri tal-prodott li qed jiġi investigat jew il-produzzjoni tiegħu skont arranġamenti ta' sottokuntrattar, jew l-ipproċessar jew in-negozjar tal-prodott li qed jiġi investigat, iżda mhumiex limitati għal dawn biss. Isem u lokalità tal-kumpanija Attivitajiet Relazzjoni INFORMAZZJONI OĦRA Agħti kwalunkwe informazzjoni rilevanti oħra li l-kumpanija tqis li tkun utli biex tgħin lill-Kummissjoni fl-għażla tal-kampjun. ĊERTIFIKAZZJONI Meta tipprovdi l-informazzjoni ta' hawn fuq, il-kumpanija tkun qed taqbel mal-inklużjoni possibbli tagħha fil-kampjun. Jekk il-kumpanija tintgħażel biex tkun parti mill-kampjun, dan ifisser li trid timla kwestjonarju u taċċetta li ssirilha żjara fil-post sabiex jiġu vverifikati t-tweġibiet tagħha. Jekk il-kumpanija tindika li ma taqbilx mal-possibbiltà li tiġi inkluża fil-kampjun, din titqies li ma kkooperatx fl-investigazzjoni. Il-konstatazzjonijiet tal-Kummissjoni għall-importaturi li ma jikkooperawx huma bbażati fuq il-fatti disponibbli u r-riżultat jista' jkun inqas favorevoli għal dik il-kumpanija milli kieku tkun ikkooperat. Firma tal-uffiċjal awtorizzat: Isem u titlu tal-uffiċjal awtorizzat: (2) F'konformità mal-Artikolu 127 tar-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, żewġ persuni għandhom jitqiesu li jkunu relatati jekk: (a) ikunu uffiċjali jew diretturi tan-negozju tal-persuna l-oħra; (b) ikunu msieħba rikonoxxuti legalment fin-negozju; (c) ikunu min iħaddem u l-impjegat; (d) parti terza tippossjedi jew tikkontrolla jew iżżomm direttament jew indirettament 5 % jew aktar tal-azzjoni bid-dritt tal-vot jew l-ishma pendenti tat-tnejn li huma; (e) waħda minnhom tikkontrolla direttament jew indirettament lill-persuna l-oħra; (f) it-tnejn li huma jkunu direttament jew indirettament ikkontrollati minn persuna terza; (g) flimkien jikkontrollaw persuna terza direttament jew indirettament; jew (h) ikunu membri tal-istess familja (ĠU L 343, 29.12.2015, p. 558). Il-persuni għandhom jitqiesu li jkunu membri tal-istess familja jekk ikollhom kwalunkwe waħda mir-relazzjonijiet segwenti ma' xulxin biss: (i) konjuġi, (ii) ġenitur u wild, (iii) aħwa (sew jekk mill-istess ġenituri jew aħwa minn ġenitur wieħed), (iv) nannu jew nanna u neputi jew neputija, (v) ziju jew zija u neputi jew neputija, (vi) ġenitur tar-rispett u wild tar-rispett, (vii) aħwa tar-rispett. F'konformità mal-Artikolu 5(4) tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni, "persuna" tfisser persuna fiżika, persuna ġuridika, u kwalunkwe assoċjazzjoni ta' persuni li mhijiex persuna ġuridika iżda li hi rikonoxxuta taħt il-liġi tal-Unjoni jew nazzjonali bħala li jkollha l-kapaċità biex tagħmel atti legali (ĠU L 269, 10.10.2013, p. 1). ☐ Verżjoni "ristretta" ☐ Verżjoni "Għall-ispezzjoni minn partijiet interessati" (immarka l-kaxxa rilevanti) PROĊEDIMENT ANTI-DUMPING RIGWARD L-IMPORTAZZJONIJIET TA' ROTI TAT-TRIQ TAL-AZZAR LI JORIĠINAW FIR-REPUBBLIKA TAL-POPLU TAĊ-ĊINA TALBA GĦAL INFORMAZZJONI DWAR L-INPUTS UŻATI MILL-PRODUTTURI FIR-REPUBBLIKA TAL-POPLU TAĊ-ĊINA Din il-formola hija mfassla biex tgħin lill-produtturi fir-Repubblika tal-Poplu taċ-Ċina jwieġbu għat-talba għal informazzjoni dwar l-inputs li saret fil-punt 5.3.2. tan-notifika ta' bidu. Kemm il-verżjoni ristretta (Limited) kif ukoll il-verżjoni għall-ispezzjoni minn partijiet interessati (For inspection by interested parties) jenħtieġ li jintbagħtu lura lill-Kummissjoni kif stipulat fin-Notifika ta' Bidu. L-informazzjoni mitluba jenħtieġ li tintbagħat lura lill-Kummissjoni fl-indirizz speċifikat fin-notifika tal-bidu fi żmien 15-il jum mid-data ta' din in-nota fil-fajl. IDENTITÀ U DETTALJI TAL-KUNTATT Agħti d-dettalji li ġejjin dwar il-kumpanija tiegħek: Isem il-kumpanija Persuna ta' kuntatt Indirizz elettroniku Numru tat-telefon INFORMAZZJONI DWAR L-INPUTS UŻATI MILL-KUMPANIJA TIEGĦEK U KUMPANIJI RELATATI Jekk jogħġbok ipprovdi deskrizzjoni qasira tal-proċess(i) ta' produzzjoni tal-prodott li qed jiġi investigat. Jekk jogħġbok elenka l-materjali kollha (dawk mhux maħdumin u dawk ipproċessati) u l-enerġija mixtrijin u użati fil-produzzjoni tal-prodott li qed jiġi investigat kif ukoll il-prodotti sekondarji kollha u l-iskart li huma mibjugħa jew imdaħħla (mill-ġdid) fil-proċess ta' produzzjoni tal-prodott li qed jiġi investigat. Fejn xieraq, ipprovdi l-kodiċi (1) tas-Sistema Armonizzata (SA) korrespondenti għal kull wieħed mill-prodotti mdaħħal fit-tabelli hawn taħt. Jekk jogħġbok imla Anness separat għal kull kumpanija relatata li tipproduċi l-prodott li qed jiġi investigat fil-każ li l-proċess tal-produzzjoni huwa differenti. Kumpaniji relatati li huma involuti fil-manifattura tal-inputs użati upstream fil-produzzjoni tal-prodott li qed jiġi investigat għandhom ukoll jimlew Anness separat u jidentifikaw l-input(s) fornut(i). Materja Prima/enerġija Kodiċi SA (Żid ringieli addizzjonali jekk meħtieġ) (1) Is-Sistema Armonizzata għad-Deskrizzjoni u l-Kodifikazzjoni tal-Merkanzija, ġeneralment imsejħa s-"Sistema Armonizzata" jew sempliċiment "SA" hija nomenklatura tal-prodotti internazzjonali bi skopijiet multipli żviluppati mill-Organizzazzjoni Dinjija Doganali (World Customs Organization — WCO). Prodotti sekondarji u skart Kodiċi SA (Żid ringieli addizzjonali jekk meħtieġ) Il-kumpanija b'dan tiddikjara li l-informazzjoni mogħtija hawn fuq hi korretta sa fejn taf hi. Firma tal-uffiċjal awtorizzat: Isem u titlu tal-uffiċjal awtorizzat: Dan l-avviż jikkonċerna l-impriżi li ġejjin: Investindustrial VI L.P. ("Investindustrial", ir-Renju Unit), li tappartjeni għall-Investindustrial Group, li fl-aħħar mill-aħħar huwa ikkontrollat minn Investindustrial S.A. (il-Lussemburgu), Investindustrial takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdani ta' Natra kollha kemm hi. Il-konċentrazzjoni hija mwettqa permezz ta' offerta pubblika mħabbra fl-1 ta' Frar 2019. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: Saba Portugal - Parques de Estacamento, S.A. ("Saba Portgual", il-Portugall) hija sussidjarja u proprjetà kollha kemm hi ta' Saba Infraestructuras, S.A., li fl-aħħar mill-aħħar hija kkontrollata minn Fundación Bancaria Caixa d'Esalvis i Pensions de Barcelona, "la Caixa" (Spanja), Egis Road Operation Portugal, S.A. ("Egis Portugal", il-Portugall) hija parti mill-Egis Group, li fl-aħħar mill-aħħar huwa kkontrollat minn Caisse des Dépôts et Consignations (Franza). Saba Portugal u Egis Portugal jakkwistaw, fis-sens tal-Artikolu 3(1)(b) tar-Regolament dwar l-Għaqdiet, il-kontroll konġunt sħiħ tal-Assi tal-Viseu Car Park kollha kemm huma. Il-konċentrazzjoni hija mwettqa permezz ta' ftehim ta' konċessjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Fil-paġna 15, u fil-paġna tal-qoxra, l-intestatura: "Atti oħrajn — Il-Kummissjoni Ewropea" għandha tinbidel bi: "Informazzjoni — Informazzjoni dwar iż-Żona Ekonomika Ewropea — l-Awtorità ta' Sorveljanza tal-EFTA".